Im Joa 788 hod da Franknkini Koal da Grosse den Baiern-Heazog Tassilo III. ogsezt. Ums Heazogtum Baiern nei zoadnan und fia de frenkischn Zweck nei za oaganisian, is a deswegn fost 3 Joa in da domolign bairischn Haubtschtod Rengschburg blibm. 791 hod ea daun sein alemannischn Schwoga Gerold II ois Regentn (Präfekt) in Baiern eigsezt. Ois dea 799 im Kaumpf gegn de Awarn in Panonien gfoin is, hod da Koal da Grosse in Baiern zwoa Präfektn eigsezt. Oan fias bairische Keanlaund und Oan fias bairische Ostlaund. Baiern is eam vamuatli zgroß wuan, um in oana Haund zbleim.